钦定古今图书集成/明伦汇编/官常典/第752卷 > 张光先〈子国勋 国柱 国栋〉
## 钦定古今图书集成/明伦汇编/官常典/第752卷 > 张光先〈子国勋 国柱 国栋〉

按《安陆县志》：“光先，字明扶，职司守御。崇祯癸未秋，白
逆虎视郧城，光先与杨开合义族拒之。众未合，而光
先为奸人所执，不屈以死。其子国勋、国柱、国栋，俱磔
死。”

有声艺苑。所著《希曾录》《弘毅解》，务阐正心诚意之旨，
学者宗之。居家以孝友著闻。性慷慨，好施予。里中贫
不能婚葬者，或至鬻产以应。明季流寇交讧，蔓延秦、
晋楚豫间。祚延诣当事，上剿抚策，娓娓数千言。当事
不能用，乃逃乱白云山中。父老廉其义，推为保障。纠”
集乡勇，立营寨，申约束，寇毋敢犯。后群贼大举入寇，
祚延率众御之。会大风霾，昼晦，士卒相失，祚延以十
馀骑从间道行泥淖中，马陷被执，骂贼不屈而死，里
人哀之。